10. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1496 της 16 Απρ./15 Μαΐου 1968 (ΦΕΚ Α΄ 108) Περί λήψεως μέτρων δια την προσέλκυσιν των εις ελεύθερον συνάλλαγμα αποταμιεύσεων των Ελλήνων ναυτικών και εργατών εξωτερικού. (Απόσπασμα Πρακτικών της υπ’ αριθ. 1496/ 16.4.68 συνεδριάσεως της νομισματικής Επιτροπής). Η Νομισματική Επιτροπή, αναφερομένη εις την υπ’ αριθ. 1472/11/16.9.67 απόφασιν αυτής δι’ ης επετράπη εις τας εν Ελλάδι Τραπέζας και το Ταχυδρομικόν Ταμιευτήριον όπως αποδέχωνται καταθέσεις εις ελευθέρως μετατρέψιμον συνάλλαγμα εκ μέρους Ελλήνων ναυτικών και εργατών εξωτερικού, εν τη επιθυμία της δε όπως, αφ’ ενός μεν εξασφαλισθώσι πλείονα ευεργετήματα και ωφέλειαι υπέρ των καταθετών της κατηγορίας ταύτης, αφ’ ετέρου δε απλοποιηθή η σχετική διαδικασία κατά τε το άνοιγμα και την κίνησιν των εν λόγω λογαριασμών, απεφάσισεν: Όπως, ακυρούσα την ανωτέρω αναφερομένην απόφασιν αυτής (συν. 1472/11/16.9.67) ως και την σχετικήν απόφασιν της Υ.Π. (συν. 1587/14/ 14.3.68), εγκρίνη τα κάτωθι: 1.Επιτρέπεται εις τας εν Ελλάδι εξουσιοδοτημένας δια την δια λ/σμόν της Τραπέζης της Ελλάδος ενέργειαν πράξεων επί συναλλάγματος Εμπορικάς Τραπέζας, ως και τας μη προς τούτο εξουσιοδοτημένας, ήτοι την Αγροτικήν Τράπεζαν της Ελλάδος, Εθνικήν Κτηματικήν Τράπεζαν της Ελλάδος, ως και το Ταχυδρομικόν Ταμιευτήριον, εξουσιοδοτουμένων και τούτων δια της παρούσης ειδικώς δια την ενέργειαν των εν αυτή μόνον προλεπομένων πράξεων επί συναλλάγματος, όπως αποδέχωνται καταθέσεις εις ελευθέρως μετατρέψιμον συνάλλαγμα, εφ’ όσον αύται ενεργώνται αποκλειστικώς και μόνον δια λογ/σμόν Ελλήνων ναυτικών εργαζομένων ή μελλόντων να εργασθώσιν εις πλοία υπό ελληνικήν ή ξένην σημαίαν των οποίων αι αποδοχαί καταβάλλονται εις συνάλλαγμα, και Ελλήνων εργατών εργαζομένων εις το εξωτερικόν. Προς τους ναυτικούς εξομοιούνται και οι ως υπάλληλοι ναυτιλιακών γραφείων εργαζόμενοι εν τω εξωτερικώ Έλληνες. (Αντί της σελ. 67(α) Σελ. 67(β) 335-101 .106. Επαναπατρισμός Κεφαλαίων 26.Β.γ.9-10 2.Αι τοιαύται εις συνάλλαγμα καταθέσεις δύνανται να λαμβάνουν χώραν κατ’ εκλογήν του καταθέτου και ανεξαρτήτως κατατιθεμένου ποσού, υπό μορφήν «καταθέσεως όψεως», «καταθέσεων Ταμιευτηρίου» (απλών ή υπό προειδοποίησιν) ή «καταθέσεων επί προθεσμία». Ελλείψει ετέρων ρητών οδηγιών του καταθέτου ή του παρ’ αυτού εξουσιοδοτουμένου προσώπου, η κατάθεσις θα θεωρήται γενομένη ως «απλή ταμιευτηρίου». Αι καταθέσεις αύται δύνανται να ενεργώνται μόνον εις δολλάρια Η.Π.Α. ή εις Λίρας Αγγλίας ή εις οιονδήποτε εκ των ελευθέρως μετατρεψίμων Νομισμάτων. 3.Το άνοιγμα των λογ/σμών καταθέσεων της ως άνω κατηγορίας δύναται να λάβη χώραν τη εντολή είτε του καταθέτου είτε ετέρου εξουσιοδοτημένου προσώπου (συγγενούς, ναυτιλιακού πρακτορείου, εφοπλιστικού γραφείου κλπ.), ως ακολούθως: α)Δι’ εμβάσματος εκ του εξωτερικού ή επιταγής εκδιδομένης ή οπισθογραφομένης υπό του καταθέτου επ’ ονόματι της οικείας Τραπέζης ή του Ταχυδρομικού Ταμιευτηρίου. Ως έμβασμα θεωρείται και η χρέωση του παρά τη Τραπέζη της Ελλάδος εξωλογιστικού λογ/σμού των εφοπλιστικών γραφείων μεταφορά διαφόρων ποσών εις τας Τραπέζας ή το Ταχυδρομικόν Ταμιευτήριον, δια το κατ’ εντολήν των καταθετών ναυτικών άνοιγμα ή τροφοδότησιν των καταθέσεών των. β)Δια καταθέσεως των αυτοπροσώπως υπό του καταθέτου και αποδεδειγμένως εισαγομένων υπ’ αυτού ξένων τραπεζογραμματίων (της κατηγορίας του ελευθέρως μετατρεψίμου Νομίσματος) κατά την δι’ οιονδήποτε λόγον άφιξίν του εις την Ελλάδα, υπό τον όρον ότι η εν λόγω κατάθεσις θα πραγματοποιήται εντός εξαμήνου από της εισόδου του καταθέτου εις την χώραν. γ)Ειδικώτερον προκειμένου περί Ελλήνων ναυτικών ευρισκομένων προσωρινώς εν Ελλάδι ή το πρώτον ναυτολογουμένων, ο λογ/σμός καταθέσεως ανοίγεται και προ της εξ Ελλάδος αναχωρήσεώς των δια καταθέσεως οιουδήποτε ποσού εκ των έναντι μελλοντικών αποδοχών των χορηγουμένων εις αυτούς προκαταβολών, είτε χρεώσει του εξωλογιστικού εις συνάλλαγμα λογ/σμού του οικείου ναυτιλιακού γραφείου είτε δι’ εκχωρήσεως αντιστοίχου ποσού συναλλάγματος εις την δεχομένην την κατάθεσιν Τράπεζαν. Σελ. 68(β) 335-102 4.Τα επιτόκια τω κατά τα ανωτέρω εις συνάλλαγμα καταθέσεων ορίζονται κατά ημισείαν μονάδα υψηλοτέρα των εκάστοτε ισχυόντων τοιούτων δια τας αντιστοίχους εις δραχμάς καταθέσεις παρ’ ελληνικαίς Τραπέζαις. Ειδικώτερον, δια τας εις συνάλλαγμα καταθέσεις ταμιευτηρίου ορίζεται επιτόκιον κατά ημισείαν μονάδα υψηλότερον του υπό του Ταχυδρομικού Ταμιευτηρίου καταβαλλομένου τοιούτου, ανεξαρτήτως ύψους κατατιθεμένου ποσού. Οι τόκοι υπολογίζονται και καταβάλλονται εις συνάλλαγμα. 5.Αι αναλήψεις εκ των ως άνω λογαριασμών καταθέσεων θα λαμβάνουν χώραν ελευθέρως εις συνάλλαγμα (προς επανεξαγωγήν) ή εις δραχμάς κατά την επιθυμίαν του καταθέτου Έλληνος ναυτικού ή εργάτου εξωτερικού και επί τη βάσει της καθ’ οιονδήποτε, εκ των συνήθων εις την τραπεζικήν τακτικήν, τρόπον διαβιβαζομένης προς τούτο εις την οικείαν Τράπεζαν ή το Ταχυδρομικόν Ταμιευτήριον εντολής ή εξουσιοδοτήσεώς του. Επί των εις δραχμάς αναλήψεων, η δραχμοποίησις του αναλαμβανομένου εκ του λογ/σμού ποσού θα ενεργήται πάντοτε βάσει της ισχυούσης κατά την ημέραν της αναλήψεως επισήμου τιμής αγοράς συναλλάγματος δι’ έκαστον εκ των κατατεθειμένων ξένων νομισμάτων και εις ας εισέτι περιπτώσεις η κατάθεσις έχει γίνει εις ξένα τραπεζογραμμάτια. .107. 26.Β.γ.10 Επαναπατρισμός Κεφαλαίων 6.Αι περί ων η παρούσα απόφασις καταθέσεις εις συνάλλαγμα δύνανται να ενεργώνται ή μεταφέρωνται εις κοινόν, βάσει του Νόμ. 5638/1932 λογ/σμόν (JOINT ACCOUNT) του ναυτικού ή εργάτου εξωτερικού και ενός ή πλειόνων εκ των μέχρι και δευτέρου βαθμού εξ αίματος ανιόντων ή κατιόντων συγγενών, ή της συζύγου αυτού, υπό τον όρον ότι αι αναλήψεις των τελευταίων τούτων συνδικαιούχων του κοινού λογ/σμού δύνανται να λαμβάνουν χώραν μόνον εις δραχμάς. 7.Το δικαίωμα διατηρήσεως των ως άνω λογ/σμών καταθέσεων εις συνάλλαγμα ισχύει επί μίαν 5ετίαν από της τελευταίας, πιστώσει αυτών, καταθέσεως, εν πάση δε περιπτώσει επί 5 έτη από της οριστικής αποχωρήσεως του καταθέτου εκ του ναυτικού επαγγέλματος (προκειμένου περί ναυτικού) ή από του οριστικού επαναπατρισμού του (προκειμένου περί εργάτου εξωτερικού). 8.Το υπό των Τραπεζών και του Ταχυδρομικού Ταμιευτηρίου αποκτώμενον εκ των ως άνω καταθέσεων συνάλλαγμα δέον να εκχωρήται εντός δεκαπενθημέρου το βραδύτερον εις την Τράπεζαν της Ελλάδος, παρ’ ης θα αγοράζηται εις την μέσην τιμήν του δελτίου της αγοράς ξένων συναλλαγμάτων. Η Τράπεζα της Ελλάδος, αντιθέτως, εις περίπτωσιν αποδόσεως των καταθέσεων τούτων εις αυτούσιον συνάλλαγμα θα χορηγή το αντιστοιχούν ποσόν συναλλάγματος εις τας Τραπέζας επί τη αυτή μέση τιμή του ξένου συναλλάγματος εις ην εγένετο η εκχώρησίς του κατά την κατάθεσίν των. Αι σχετικαί λεπτομέρειαι δια τον μηχανισμόν των ως άνω συναλλαγών μεταξύ της Τραπέζης της Ελλάδος και των εξουσιοδοτημένων κατά τα ανωτέρω (παρ. 1) πιστωτικών ιδρυμάτων, θέλουσι ρυθμισθή δι’ εκδοθησομένης εγκυκλίου της Τραπέζης της Ελλάδος. 9)Αι Τράπεζαι και το Ταχυδρομικόν Ταμιευτήριον δέον όπως εμφανίζουν τας βάσει της παρούσης αποφάσεως δημιουργηθησομένας καταθέσεις εις την υποβαλλομένην κατά μήνα εις την Δ/νσιν Οικον. Μελετών της Τραπέζης της Ελλάδος κατάστασιν υπολοίπων καταθέσεων, εις ιδιαιτέραν κατηγορίαν καταθέσεων και αναλόγως της μορφής αυτών (ταμιευτηρίου, προθεσμίας). 10.Η παρούσα απόφασις δέον, συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της Πίστεως» να τύχη της εγκρίσεως του Υπουργικού Συμβουλίου και να δημοσιευθή, συμφώνως προς το άρθρ. 6 του αυτού Ν.Δ/τος εις την Εφημερίδα της Κυβερνήσεως (τεύχος Α΄). Ενεκρίθη δια της κατωτέρω υπ’ αριθ. 105/1968 Πράξεως Υπ. Συμβουλίου. Η ανωτέρω απόφασις ετροποποιήθη και συνεπληρώθη δια της υπ’ αριθ. 1537/1969 ομοίας (κατωτ. αριθ. 12). 